Нобэ
Урысей Федерацэм и прокуратурэм и лэжьакIуэм и махуэщ. 1722 гъэм Пётр Езанэм къэрал органыщIэ Урысейм и Прокуратурэр къызэригъэпэщащ. Урысейм и япэ прокурор нэхъыщхьэу ягъэуват Ягужинский Павел.
1820 гъэм Инджылызым къыщызэрагъэпэщащ Пащтыхьыгъуэм и астрономие зэгухьэныгъэ.
1936 гъэм «Локомотив» спорт зэгухьэныгъэр къызэрагъэпэщащ.
1945 гъэм советыдзэхэм Вислэ, Одер псыхэм деж щебгъэрыкIуэн щIадзащ. ЩIышылэм и 12 мазаем и 3хэм екIуэкIа а зауэшхуэм мыхьэнэшхуэ иIащ Польшэм фашистыдзэхэр игъэкъэбзыкIыжынымкIэ.
1950 гъэм СССРм и Совет Нэхъыщхьэм и Президиумым къищтащ Хэкум епцIыжахэм, нэгъуэщI щIэпхъаджагъэ хьэлъэ зылэжьахэм я судыр укIкIэ ящIэну хуит зыщI унафэ. Ди къэралыр абы тетащ 1996 гъэ пщIондэ.
1922 гъэм КъэрэшейШэрджэс АОр къэунэхуащ.
Франджы тхакIуэ, усакIуэ, дуней псом цIэрыIуэ щыхъуа таурыхъ куэд зи къалэмыпэм къыщIэкIа Перро Шарль къызэралъхурэ илъэс 389рэ ирокъу.
Совет физик цIэрыIуэ, СССРм япэ атомнэ бомбэ щызыщIа гупым и унэтIакIуэу щыта Курчатов Игорь къызэралъхурэ илъэси 114рэ ирокъу.
Академик, Социалист Лэжьыгъэм тIэунейрэ и ЛIыхъужь Королёв Сергей къызэралъхурэ илъэси 110рэ ирокъу.
Техникэ щIэныгъэхэм я доктор, РСФСРм щIыхь зиIэ и егъэджакIуэ Къатхъэн Чэрим къызэралъхурэ илъэси 101рэ ирокъу.
Композитор, пианист, дирижёр цIэрыIуэ, СССРм и цIыхубэ артист Паулс Раймонд и ныбжьыр илъэс 81рэ ирокъу.
ЩIДААм и академик, КъШРм щыщ жылагъуэ лэжьакIуэ цIэрыIуэ Уэхъутэ Александр и ныбжьыр илъэс 69рэ ирокъу.
УФм щIыхь зиIэ и артисткэ, Урысей Федерацэм и Къэрал саугъэтым и лауреат Литвиновэ Ренатэ и ныбжьыр илъэс 50 ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэтекIыу щыщытынущ. ЩIыIэр махуэм градуси 3 1, жэщым градуси 3 1 щыхъунущ.
